Gerhards Domagks

Gerhards Johanness Pauls Domagks (; dzimis , miris ) bija vācu patologs un bakteriologs, kurš, strādādams kompānijā IG Farben, izveidoja pirmo komerciāli pieejamo antibiotiku - Prontosil, par ko 1939. gadā viņam tika piešķirta Nobela prēmija fizioloģijā vai medicīnā.

Dzimis mūsdienu Polijas teritorijā. Skolā gāja Zommerferdā (mūsdienu Lubsko). Studēja medicīnu Ķīles universitātē. Kā mediķis piedalījās Pirmajā pasaules karā, ievainots. Pēc kara strādāja Greifsvaldes universitātē, kur pētīja baktēriju infekcijas. Vēlāk strādāja Minsteres universitātē un Bayer laboratorijās Vupertālē.

1939. gadā Domagkam tika piešķirta ar Nobela prēmija fizioloģijā vai medicīnā. Tā kā režīms tolaik neatļāva Vācijas pilsoņiem saņemt Nobela prēmijas, Domagks bija spiests no tās atteikties (prēmiju viņš saņēma pēc kara - 1947. gadā). Pēc Otrā pasaules kara Domagks pievērsās tuberkulozes ārstniecības un vēža ķīmijterapijas izpētei.

Ārējās saites 

 Gerhards Domagks Nobela prēmijas mājaslapā 

Nobela prēmijas laureāti fizioloģijā vai medicīnā
Lubušas vojevodistē dzimušie